open-index/open-wikipedia-markdown huggingface dataset:
จารกรรมทางอุตสาหกรรม

**จารกรรมทางอุตสาหกรรม** () คือ การขโมยข้อมูลเกี่ยวกับความลับทางการค้าเพื่อให้ได้ความได้เปรียบในเชิงพาณิชย์

## อันตรายที่เกิดขึ้น
การแสดงที่อยู่การทดสอบการบุกที่กระทำระหว่างบริษัทเทคโนโลยีสูงใหญ่ที่ความต้องการของเขาทั้งหลาย เป้าหมายของการทดสอบอยู่ที่เลียนแบบการโจมตีจารกรรมทางอุตสาหกรรม ภายในตัวแปรที่เงินทุน ยุทธศาสตร์การโจมตีที่ครอบคลุมถูกใช้เพื่อเลียนแบบการโจมตีอย่างแน่นอนและเป็นไปได้ การโจมตีเพื่อที่จะเข้าไปถึงฐานข้อมูล การรับตำแหน่งเป็นลูกจ้างชั่วคราวภายในเป้าหมาย การหลบหลีกความรับผิดชอบโดยชั่วคราว ใช้ในทางที่ผิดของการเข้าถึงทางกายภาพ การเจาะข้อมูลภายใน การประสานภายในและการทำให้สะดวกของแฮกเกอร์ภายนอก และการเจาะข้อมูลภายนอกโดยตรง การได้ผลลัพธ์ที่ไม่ถูกต้อง ภายในหนึ่งวันในการทำงาน มากกว่า $1,000,000,000 ของข้อมูลเป็น “ขโมย” ขณะที่ระบบเตือนภัยคือ ป้องกันการรุกราน และSmart Cardsที่ป้องกันการเข้าถึงจากคนภายนอก ข้อมูลถูกเก็บอย่างระมัดระวังจากระบบภายใน ที่ทำให้ในบริษัทซึ่งมีโปรแกรมความปลอดภัยทางเทคนิคใหญ่โตมีความปลอดภัย

## การชดใช้ค่าเสียหาย
สำหรับบริษัทมากมาย การสูญหายสามารถจะเป็นได้สามารถโดยง่ายประเมินค่าไว้สูงใน 1,000,000,000 ของดอลลาร์ ความพยายามความปลอดภัยข้อมูลต้องเพราะฉะนั้นการกระทำตัวนับที่ครอบคลุมที่อยู่

## การป้องกัน
ตั้งแต่วิธีที่ใช้ในยุคแห่งอุตสาหกรรมมีการตรวจสอบ คือใช้วิธีดั้งเดิม การกระทำตัวนับที่ใช้เพื่อป้องกันการจารกรรม สามารถป้องกันจารกรรมทางอุตสาหกรรมทั้งนี้องค์กรธุรกิจนั้นสามารถเรียนรู้จากหน่วยงานของแบบฝึกหัดความปลอดภัยการป้องกัน ขณะที่เราไม่กำลังสนับสนุนการยึดมั่นรวมเพื่อ DoD มาตรฐาน บริษัทต้องใช้ระดับของมาตรฐานการนับ ซึ่งแสดงว่าถูกต้องโดยการสูญหายสามารถจะเป็นได้ซึ่งบริษัทสามารถได้รับ ที่ครอบคลุมเป็นวิธีที่ใช้ระหว่างพวกเขา มี 4 ขั้นของความพยายามความปลอดภัยที่ครอบคลุมซึ่งเพิ่มและการสนับสนุนกันและกัน: ทางเทคนิค ปฏิบัติ ฟิสิกส์ และ ความปลอดภัยเจ้าหน้าที่ กระดาษแผ่นนี้แนะนำความคิดของความปลอดภัยที่ครอบคลุม มันถูกแนะนำซึ่งกระดาษแผ่นอื่นเอกสารติดตามบนความคิดดังต่อไปนี้อย่างแข็งแรง

ในการแข่งขันทางเศรษฐกิจเพิ่มขึ้นเรื่อยๆ จำเป็นต้องป้องกันจารกรรมทางอุตสาหกรรมที่ใหญ่กว่า ด้วยความเสียใจ การทิ้งเอกสารเป็นความลับของคุณ--ถึงแม้จะใกล้ความดูแลอย่างมาก--ก็ไม่พออีกต่อไป ในที่สุด ศาลฎีกาอเมริกาได้ปกครอง"Dumpster diving"นั้น สำหรับเอกสารไม่ใช่แม้แต่ไม่ถูกต้องตามกฎหมาย

ดังนั้นอะไรคือธุรกิจเกี่ยวข้องกับความปลอดภัย แต่ยังการกวดขันเรื่องการเงิน เพื่อทำ? ขอบคุณบริษัทshredding แฟ้มระดับสูงในอุตสาหกรรม คำตอบใหม่มีโผล่มาเมื่อไม่นาน เทคโนโลยี shredding แฟ้มเคลื่อนที่ซึ่งบริษัทการทำลายเอกสาร ที่ดีที่สุดตอนนี้ใช้ทำมันเป็นไปได้เพื่อปรับปรุงความปลอดภัยส่วนของราคาซึ่งการทำดังนั้นคงมีราคาในอดีต
วิธีที่ดีที่สุดเพื่อป้องกันจารกรรมทางอุตสาหกรรม เป็นมีประสบการณ์ของนักธุรกิจที่มีความรู้ยาว วิธีที่ดีที่สุดเพื่อป้องกันจารกรรมทางอุตสาหกรรมต้อง shredding เอกสารเป็นความลับของคุณ โดยเฉพาะอย่างยิ่งในการแสดงออกสติปัญญาด้วยตัวเอง อย่างมีความสุข shredding เทคโนโลยีมีตอนนี้ก้าวหน้าเพื่อจุดซึ่งการทำดังนั้นที่มีประสิทธิภาพราคามากกว่าเคย การกระทำที่ความเร็วของสูงถึง 6,000 ปอนด์ต่อชั่วโมง หน่วยเคลื่อนที่ใหม่ที่ดีที่สุดทำหลักฐานการทำลายของแฟ้มของคุณง่ายกว่ากว่าเคยมาก่อนถ้าคุณรู้ที่ซึ่งเพื่อเลี้ยว คุณสามารถทั้งคู่ได้ และกับมากที่ผูกกับ คุณไม่สามารถหาเพื่อทำน้อยกว่า

หมวดหมู่:ธุรกิจ
หมวดหมู่:สังคมมนุษย์
หมวดหมู่:จารกรรม
หนอนคอมพิวเตอร์

**หนอนคอมพิวเตอร์** หรือ **หนอนอินเทอร์เน็ต** () หรือบางทีเรียกกันว่าเวิร์ม คือหน่วยย่อยลงมาจากมัลแวร์ (อังกฤษ:Malware)ปกติแล้ว หนอนคอมพิวเตอร์จะแพร่กระจายโดยไม่ผ่านการใช้งานของผู้ใช้ โดยมันจะคัดลอกและกระจายตัวมันเองข้ามเครือข่าย เช่นระบบเครือข่ายหรืออินเทอร์เน็ตเป็นต้น หนอนคอมพิวเตอร์สามารถทำลายข้อมูลและแบนด์วิดท์สร้างความเสียหายให้กับคอมพิวเตอร์รวมไปถึงการทำให้คอมพิวเตอร์หยุดทำงานอีกด้วย

## อันตรายที่เกิดจากหนอนคอมพิวเตอร์
หนอนคอมพิวเตอร์สามารถที่จะควบคุมความสามารถบางอย่างของคอมพิวเตอร์ และสามารถที่จะส่งไฟล์หรือข้อมูลที่สำคัญของคุณไปสู่ผู้ที่ไม่หวังดี คู่แข่ง หรือใครก็ได้ ทำให้เกิดความเสียหายได้

## การป้องกัน
# ไม่เปิดไฟล์ที่แนบมากับอีเมลที่ส่งมาจากผู้ที่ไม่รู้ว่าเป็นใคร
# ถึงแม้จะรู้ว่าผู้ส่งเป็นใคร ก็ไม่ควรเปิดไฟล์ที่แนบมาถ้าไม่แน่ใจว่าไฟล์ที่แนบมาเป็นอะไรกันแน่
# ติดตั้งโปรแกรมป้องกันไวรัส
# ปรับข้อมูลไวรัสของโปรแกรมป้องกันไวรัสให้เป็นปัจจุบันตลอด
# ติดตั้งตัวแก้ไขระบบปฏิบัติการ
# ติดตั้งไฟร์วอลล์

หมวดหมู่:ความมั่นคงของระบบคอมพิวเตอร์
หมวดหมู่:หนอนคอมพิวเตอร์
ม้าโทรจัน (คอมพิวเตอร์)

**ม้าโทรจัน** () หมายถึง โปรแกรมคอมพิวเตอร์ที่ถูกบรรจุเข้าไปในคอมพิวเตอร์ เพื่อลอบเก็บข้อมูลของคอมพิวเตอร์เครื่องนั้น เช่น ข้อมูลชื่อผู้ใช้ รหัสผ่าน เลขที่บัญชีธนาคาร หมายเลขบัตรเครดิต และข้อมูลส่วนบุคคลอื่น ๆ โดยส่วนใหญ่แฮกเกอร์จะส่งโปรแกรมเข้าไปในคอมพิวเตอร์เพื่อดักจับข้อมูลดังกล่าว แล้วนำไปใช้ในการเจาะระบบ และเพื่อโจมตีคอมพิวเตอร์, เซิร์ฟเวอร์, หรือระบบเครือข่ายอีกที ซึ่งเป็นที่รู้จักกันในชื่อการโจมตีเพื่อ "ปฏิเสธการให้บริการ" (Denial of Services) ชื่อของมันมาจากเรื่องราวกรีกโบราณเกี่ยวกับม้าโทรจันที่นำไปสู่การล่มสลายของกรุงทรอย

โปรแกรมม้าโทรจัน ถือเป็นโปรแกรมไวรัสที่ไม่สอดคล้องกับการทำงานของคอมพิวเตอร์ โดยมีคำสั่งหรือการปฏิบัติการที่เป็นอันตรายต่อตัวคอมพิวเตอร์ จึงถือว่าเป็นไวรัสคอมพิวเตอร์ โดยมีความต่างไวรัสคอมพิวเตอร์, หนอนคอมพิวเตอร์ และrogue security software ตรงที่โทรจันมักไม่นำไวรัสของตนไปแพร่เข้าไฟล์อื่นหรือแพร่ด้วยตนเอง

## อ้างอิง

## แหล่งข้อมูลอื่น
*
*

หมวดหมู่:สปายแวร์
หมวดหมู่:สงครามไซเบอร์
หมวดหมู่:การละเมิดความปลอดภัย
โปรไบโอติกส์

**โปรไบโอติกส์** () หมายถึง แบคทีเรียในสภาพที่ยังมีชีวิตอยู่ ในรูปที่เป็นอาหารหรือผลิตภัณฑ์เสริมอาหาร เมื่อรับประทานด้วยปริมาณที่พอเหมาะจะส่งเสริมสุขภาพของผู้บริโภค เช่น โยเกิร์ตและนมเปรี้ยวหลากหลายยี่ห้อในท้องตลาด แต่ไม่นับรวมถึงนมเปรี้ยวพร้อมดื่มประเภทยูเอชที เพราะไม่มีแบคทีเรียกรดนมเหลืออยู่ เนื่องจากผ่านกระบวนการฆ่าเชื้อที่ความร้อนสูง นอกจากผลิตภัณฑ์สำหรับคนแล้ว ในปัจจุบัน ยังมีโปรไบโอติกส์สำหรับเสริมสุขภาพของปศุสัตว์และประมง ออกจำหน่ายด้วย

เป็นที่ทราบกันดีว่า โดยปกติแล้วแบคทีเรียโปรไบโอติกส์ที่ใช้ในอุตสาหกรรมนมเปรี้ยวส่วนใหญ่ คือแบคทีเรียในกลุ่ม Lactobacilli และ Streptococci แต่จากการศึกษาคุณสมบัติในการส่งเสริมสุขภาพของแบคทีเรียในลำไส้จากอดีตจนถึงปัจจุบัน พบว่า ความจริงแล้ว Bifidobacteria สามารถเป็นอีกหนึ่งทางเลือกในอุตสาหกรรมประเภทนี้ ประเทศญี่ปุ่นซึ่งเป็นหนึ่งในผู้นำในทางการศึกษาแบคทีเรียในลำไส้ ได้เป็นผู้บุกเบิกในการผลิตโยเกิร์ตและนมเปรี้ยวที่ได้จากหมักของ Bifidobacteria ซึ่งแม้ว่ารสชาติจะไม่ดีเท่าผลิตภัณฑ์ที่หมักจาก Lactobacilli แต่ด้วยประโยชน์ที่มากกว่า จึงเป็นสิ่งที่น่าสนใจสำหรับผู้รักสุขภาพ และในเมืองไทยก็มีโยเกิร์ตที่หมักโดย Bifidobacteria วางจำหน่ายแล้ว

นอกจากใช้ในอุตสาหกรรมอาหารแล้ว โปรไบโอติกส์ก็ยังถูกใช้ในการรักษาโรคทางเดินอาหาร ในการทดลองทางการแพทย์อย่างแพร่หลาย อาทิ การใช้ *Lactobacillus rhamnosus* GG ในการบรรเทาและป้องกันอาการท้องร่วงในเด็กทารก การใช้ Bifidobacteria และ Lactobacilli รวมกันในการรักษาอาการท้องร่วงอย่างรุนแรง และช่วยลดอัตราการเจ็บป่วยด้วยโรคทางเดินอาหารและการเสียชีวิตในทารกที่คลอดก่อนกำหนด นอกจากนี้ยังมีหลักฐานจากงานวิจัยทางการแพทย์อีกหลายชิ้นที่ยืนยันว่า Bifidobacteria สามารถกระตุ้นภูมิคุ้มกันในร่างกายได้อย่างมีประสิทธิภาพ

## ตัวอย่างโปรไบโอติกส์ที่มีใช้อยู่ในปัจจุบัน (พ.ศ. 2547)
;Lactobacilli
* *L. acidophilus*
* *L. casei*
* *L. delbrueckii* subsp. bulgaricus
* *L. reuteri*
* *L. brevis*
* *L. rhamnosus*

;Gram-positive cocci
* *Lactococcus lactis* subsp. cremoris
* *Streptococcus salivarius* subsp.thermophilus
* *Enterococcus faecium*

;Bifidobacteria
* *B. bifidum*
* *B. adolescentis*
* *B. animalis*
* *B. infantis*
* *B. longum*
* *B. thermophilum*

## ดูเพิ่ม
* ปรีไบโอติกส์

## อ้างอิง

หมวดหมู่:วิทยาทางเดินอาหาร
หมวดหมู่:วิทยาแบคทีเรีย
ช่องโหว่ (คอมพิวเตอร์)

ในความมั่นคงของระบบคอมพิวเตอร์ **ช่องโหว่** หมายถึงจุดอ่อนอย่างหนึ่งที่ทำให้ผู้โจมตีสามารถลดทอนการประกันสารสนเทศของระบบ

ช่องโหว่เป็นส่วนร่วมขององค์ประกอบสามอย่างได้แก่ ความรู้สึกไวหรือข้อตำหนิของระบบ ผู้โจมตีที่เข้าถึงข้อตำหนินั้น และความสามารถของผู้โจมตีที่จะแสวงหาข้อตำหนินั้น ในการค้นหาช่องโหว่ ผู้โจมตีอย่างน้อยต้องมีเครื่องมือหรือเทคนิคที่สามารถใช้ได้ ที่สามารถเชื่อมโยงกับจุดอ่อนของระบบ ในกรอบความคิดนี้ ช่องโหว่เป็นที่รู้จักในอีกชื่อหนึ่งว่า พื้นหน้าของการโจมตี (attack surface)

การจัดการช่องโหว่คือการปฏิบัติการเชิงวัฏจักรในการระบุ จำแนก เยียวยา และบรรเทาปัญหาที่เกิดจากช่องโหว่ต่าง ๆ การปฏิบัติการนี้โดยทั่วไปเกี่ยวข้องกับช่องโหว่ของซอฟต์แวร์ในระบบคอมพิวเตอร์

ความเสี่ยงด้านความมั่นคงปลอดภัยอาจถูกจำแนกว่าเป็นช่องโหว่ชนิดหนึ่ง การใช้ช่องโหว่ในความหมายเดียวกับความเสี่ยงอาจทำให้เกิดความสับสน เนื่องจากความเสี่ยงผูกพันอยู่กับศักยภาพของความสูญเสียที่มีนัยสำคัญ และนอกเหนือจากนั้นก็มีช่องโหว่ที่ไร้ความเสี่ยงด้วย ตัวอย่างเช่นเมื่อสินทรัพย์ที่ได้รับผลกระทบไม่มีมูลค่า

## อ้างอิง

หมวดหมู่:การบุกรุกความมั่นคงของระบบคอมพิวเตอร์
หมวดหมู่:การบุกรุกความมั่นคงบนเว็บ
หมวดหมู่:การแฮ็ก
หมวดหมู่:การทดสอบซอฟต์แวร์
พรีไบโอติกส์

**พรีไบโอติกส์** () ที่เป็นที่รู้จักและมีการใช้กันมานานก็คือ น้ำตาลสายสั้น (Oligosaccharides) ซึ่งมี กลูโคส (Glucose), กาแลคโตส (Galactose) และ ฟรุคโตส (Fructose) รวมทั้ง เอ็น-อาเซทิลกลูโคซามีน (N-acetylglucosamine) เป็นองค์ประกอบ ด้วยโครงสร้างซึ่งซับซ้อน ทำให้เอนไซม์ในกระเพาะอาหารและลำไส้เล็กไม่สามารถย่อยสลายเพื่อนำไปใช้ประโยชน์ได้ แต่แบคทีเรียในลำไส้ใหญ่ โดยเฉพาะกลุ่มที่ผลิตกรดนม หรือ กรดแลคติก (Lactic acid) ได้แก่ Bifidobacteria และ Lactobacilli สามารถใช้เป็นแหล่งอาหารได้ดีกว่าแบคทีเรียชนิดอื่น ๆ และเมื่อเรารับประทานพรีไบโอติกส์ไประยะหนึ่ง ประชากรแบคทีเรียในลำไส้ของเราก็จะมีการเปลี่ยนแปลงไปในทางที่ส่งเสริมสุขภาพ

พรีไบโอติกส์ มีทั้งที่สกัดมาจากพืชอาหารบางชนิด และสังเคราะห์ขึ้นมาเป็นผลิตภัณฑ์เสริมอาหารที่ขายกันอยู่ในปัจจุบัน

หมวดหมู่:วิทยาแบคทีเรีย
หมวดหมู่:สารอาหาร
อณูพันธุศาสตร์

**อณูพันธุศาสตร์** (อังกฤษ: molecular genetics) หรือ **พันธุศาสตร์ระดับโมเลกุล** เป็นแขนงหนึ่งของวิชาพันธุศาสตร์และชีววิทยา ที่ศึกษาว่าความแตกต่างในโครงสร้างหรือการแสดงออกของดีเอ็นเอจะนำไปสู่ความแตกต่างระหว่างสิ่งมีชีวิตได้อย่างไร อณูพันธุศาสตร์นิยมใช้ "วิธีการเชิงสืบสวน" เพื่อค้นหาโครงสร้าง และหน้าที่การทำงานของยีนในจีโนมของสิ่งมีชีวิตด้วยการใช้ genetic screens&nbsp; วิชานี้เป็นการรวมกันของสาขาย่อยหลายสาขาในชีววิทยา ได้แก่ พันธุศาสตร์ของเมนเดลแบบคลาสสิค, ชีววิทยาของเซลล์, ชีววิทยาระดับโมเลกุล, ชีวเคมี, และ เทคโนโลยีชีวภาพ นักวิจัยค้นหาการกลายพันธุ์ในยีน หรือเหนี่ยวนำให้เกิดการกลายพันธุ์เพื่อเชื่อมโยงลำดับยีนไปยังฟีโนไทป์ที่จำเพาะ อณูพันธุศาสตร์เป็นวิธีการวิจัยที่สำคัญในการเชื่อมโยงการกลายพันธุ์และโรคทางพันธุกรรม ซึ่งอาจนำไปสู่วิธีการรักษาโรคทางพันธุกรรมนั้นได้

## อ้างอิง
หมวดหมู่:พันธุศาสตร์
หมวดหมู่:อณูพันธุศาสตร์
หมวดหมู่:อณูชีววิทยา
ราฟาเอล เดล เรียโก

thumb|ราฟาเอล เดล เรียโก
**ราฟาเอล เดล เรียโก อี นุญเญซ** (; 9 เมษายน ค.ศ. 1784 - 7 พฤศจิกายน ค.ศ. 1823) เป็นนายพลและนักการเมืองเสรีนิยมชาวสเปน

เรียโกเกิดเมื่อวันที่ 9 เมษายน ค.ศ. 1784 (บางแหล่งระบุว่าเกิดเมื่อวันที่ 24 พฤศจิกายน ค.ศ. 1785) ที่เมืองซานตามาริอาเดตุญญัสในแคว้นอัสตูเรียส เมื่อเรียโกจบการศึกษาจากมหาวิทยาลัยโอบิเอโดใน ค.ศ. 1807 แล้ว เขาได้ย้ายไปยังมาดริดเพื่อเข้าเป็นทหารในสังกัดกองทัพบกสเปน ต่อมาใน ค.ศ. 1808 ระหว่างสงครามประกาศเอกราชสเปน เรียโกถูกทางการฝรั่งเศสจับกุมตัว และถูกนำไปขังไว้ที่เอสโกเรียล ซึ่งเขาก็สามารถหลบหนีออกจากที่นั่นได้ในเวลาต่อมา

วันที่ 10 พฤศจิกายน ค.ศ. 1808 เรียโกได้เข้าร่วมรบในยุทธการที่เอสปิโนซาเดโลสมอนเตโรส (Battle of Espinosa de los Monteros) ซึ่งเขาถูกจับเป็นเชลยอีกครั้ง ในอีกสามวันถัดจากนั้น เขาถูกส่งตัวไปยังฝรั่งเศส และได้รับการปล่อยตัวในเวลาต่อมา จากนั้นเรียโกได้เดินทางท่องเที่ยวไปยังอังกฤษและแคว้นต่าง ๆ ในดินแดนเยอรมนี แล้วจึงกลับมายังสเปนใน ค.ศ. 1814 และเข้าร่วมเป็นทหารในสังกัดกองทัพบกอีกครั้ง โดยเขาได้รับยศเป็นพันโท

ในระยะเวลาหกปีของการปกครองระบอบสมบูรณาญาสิทธิราชย์ เรียโกได้เข้าร่วมกับกลุ่มฟรีเมสันและกลุ่มเสรีนิยมเพื่อสมคบกันต่อต้านพระเจ้าเฟร์นันโดที่ 7 ในปี ค.ศ. 1819 พระเจ้าเฟร์นันโดที่ 7 ทรงแต่งทัพจำนวน 10 กองพันออกไปปราบปรามขบวนการต่อต้านในอเมริกาใต้ ซึ่งเรียโกได้รับแต่งตั้งเป็นผู้บัญชาการกองพันชาวอัสตูเรียส อย่างไรก็ตาม หลังจากที่เขาไปถึงเมืองท่ากาดิซ เมื่อวันที่ 1 มกราคม ค.ศ. 1820 เรียโกพร้อมทั้งนายทหารคนอื่น ๆ ได้กระทำการก่อกบฏขึ้นและเรียกร้องให้นำรัฐธรรมนูญฉบับ ค.ศ. 1812 กลับมาใช้อีกครั้ง ความขัดแย้งครั้งนี้ภายหลังจะเรียกกันว่าสงครามกลางเมืองสเปน ค.ศ. 1820-1823 กองทหารของเรียโกได้เคลื่อนทัพผ่านเมืองต่าง ๆ ในแคว้นอันดาลูซิอา โดยหวังที่จะปลุกเร้าให้เกิดการลุกฮือขึ้นต่อต้านกษัตริย์ แต่ไม่ประสบผลสำเร็จ อย่างไรก็ตามได้เกิดการลุกฮือขึ้นในแคว้นกาลิเซีย และแผ่ขยายไปทั่วทั้งประเทศสเปน เมื่อถึงวันที่ 7 มีนาคม ปีเดียวกัน กองทหารโดยการนำของนายพลบาเยสเตโรสได้ล้อมพระราชวังในกรุงมาดริดไว้ และในวันที่ 10 มีนาคม พระเจ้าเฟร์นันโดที่ 7 จึงทรงยินยอมให้นำรัฐธรรมนูญกลับมาบังคับใช้อีกครั้ง

รัฐบาล "หัวก้าวหน้า" ที่ตั้งขึ้นใหม่ได้แต่งตั้งให้เรียโกเป็นจอมพลและเป็นผู้ว่าการแคว้นกาลิเซีย ในวันที่ 8 มกราคม ค.ศ. 1821 เขาได้รับตำแหน่งเป็นผู้ว่าการแคว้นอารากอน และย้ายไปพำนักในนครซาราโกซา ในวันที่ 18 มิถุนายน ปีเดียวกัน เขาเข้าพิธีสมรสกับมาริอา เตเรซา เดล ริเอโก อี บุสติโยส (Maria Teresa del Riego y Bustillos) ผู้เป็นลูกพี่ลูกน้อง เมื่อถึงวันที่ 4 กันยายน ค.ศ. 1821 หลังจากที่ความพยายามในการก่อการปฏิวัติ (โดยบุคคลกลุ่มอื่น) เพื่อล้มล้างระบอบกษัตริย์ เรียโกถูกกล่าวหาว่าเป็นผู้นิยมระบอบสาธารณรัฐและถูกนำไปคุมขังไว้ อย่างไรก็ตาม ความนิยมของประชาชนในตัวเรียโกเพิ่มสูงมากขึ้น นำไปสู่การประท้วงในกรุงมาดริดเพื่อให้ปล่อยตัวเขาเป็นอิสระ จนกระทั่งเดือนมีนาคม ค.ศ. 1822 เรียโกได้รับเลือกเป็นสมาชิกสภานิติบัญญัติสเปน (*กอร์เตสเฆเนราเลส - Cortes Generales*) และได้รับการปล่อยตัวจากที่คุมขังในที่สุด

หมวดหมู่:ทหารชาวสเปน
หมวดหมู่:นักการเมืองสเปน
หมวดหมู่:นายพลชาวสเปน
หมวดหมู่:การบุกครองที่ถูกยกเลิก
เกล็ยเปดา

**เกล็ยเปดา** (, ; ) เป็นเมืองท่าเพียงแห่งเดียวของประเทศลิทัวเนีย ตั้งอยู่ใกล้ปากแม่น้ำแนมูนัสทางฝั่งทะเลบอลติก เกล็ยเปดามีประชากรราว 162,360 คนเมื่อ ค.ศ. 2011 ซึ่งลดลงจาก 202,929 คนเมื่อ ค.ศ. 1989 ปัจจุบันเกล็ยเปดาเป็นท่าเรือเฟอร์รีสำคัญซึ่งมีเส้นทางโดยสารไปยังสวีเดน เดนมาร์ก และเยอรมนี

## อ้างอิง

## แหล่งข้อมูลอื่น

* 

หมวดหมู่:เมืองในประเทศลิทัวเนีย
โพรโทคอล

**โพรโทคอล** () หรือศัพท์บัญญัติว่า **เกณฑ์วิธี** เป็นข้อกำหนดซึ่งประกอบด้วยกฎต่าง ๆ สำหรับรูปแบบการสื่อสารเฉพาะรูปแบบใดรูปแบบหนึ่ง เพื่อจะให้การติดต่อสื่อสารในระบบเครือข่าย ทำงานได้ด้วยกันทั้งระบบ คล้ายกับมนุษย์สามารถใช้ภาษาอังกฤษเป็นภาษากลางในการสื่อสารถึงกันได้

## ชุดของโพรโทคอล
ชุดโพรโทคอลต่อไปนี้ คือชุดโพรโทคอลสำคัญ ซึ่งเป็นใช้เป็นต้นแบบ ในการใช้งานต่าง ๆ แบ่งได้เป็น 2 มาตรฐานดังนี้ คือ:

# มาตรฐานเปิด
#* Internet protocol suite
#* Open Systems Interconnection (OSI)
# มาตรฐานปิด
#* AppleTalk
#* DECnet
#* IPX/SPX
#* SMB
#* Systems Network Architecture (SNA)
#* Distributed Systems Architecture (DSA)

## โพรโทคอลที่สำคัญ
* HTTP (Hyper Text Transfer Protocol)
* POP3 (Post Office Protocol 3)
* SMTP (Simple Mail Transfer Protocol)
* FTP (File Transfer Protocol)
* IP (Internet Protocol)
* DHCP (Dynamic Host Configuration Protocol)
* IMAP (Internet Message Access Protocol)

## อ้างอิง

หมวดหมู่:การส่งผ่านข้อมูล
บัณฑิตวิทยาลัย

**บัณฑิตวิทยาลัย** () หมายถึง สถาบันอุดมศึกษาที่มีระดับการสอนในระดับบัณฑิตศึกษา (ปริญญาโทหรือปริญญาเอก) ในระบบการศึกษาแบบสหราชอาณาจักรและประเทศในเครือจักรภพ (หรือรวมถึงประเทศที่นำระบบการศึกษาแบบสหราชอาณาจักรไปใช้เช่น ประเทศญี่ปุ่น, เกาหลี รวมถึงประเทศไทย) โดยทั่วไปบัณฑิตวิทยาลัยจะเป็นส่วนหนึ่งของมหาวิทยาลัย มีสถานะเท่ากับคณะหนึ่ง โดยคณะหรือวิทยาลัยอื่นๆในมหาวิทยาลัยจะเป็นตัวแทนในการดำเนินการเรียนการสอนให้ สำหรับสถาบันอุดมศึกษาที่มี หรือไม่มีระดับปริญญาตรี จะเรียกสถาบันนั้นว่า "บัณฑิตวิทยาลัย" แทน

ส่วนระบบการศึกษาในสหรัฐ (หรือรวมถึงประเทศที่นำระบบการศึกษาแบบสหรัฐไปใช้เช่น ประเทศจีน, ประเทศไต้หวัน เป็นต้น) จะไม่มีบัณฑิตวิทยาลัย หลักสูตรในระดับปริญญาโทและปริญญาเอกจะขึ้นตรงกับวิทยาลัยย่อยนั้นๆของมหาวิทยาลัยโดยตรง โดยชื่อหลักสูตรปริญญาโทและปริญญาเอกของวิทยาลัยนั้นๆมักเรียกว่า "บัณฑิตวิทยาลัย"

การเรียนในระดับบัณฑิตวิทยาลัย จะมีลักษณะที่แตกต่างจากระดับในมหาวิทยาลัยทั่วไป เพราะว่ารับผู้สำเร็จการศึกษามาแล้ว ในกรณีที่เน้นการวิจัย ก่อนการสำเร็จการศึกษาต้องเขียน "วิทยานิพนธ์" (thesis) ในกรณีของปริญญาโท ส่วนในระดับปริญญาเอก จะเรียกว่า "ดุษฎีนิพนธ์" (dissertation) สำหรับกรณีที่เป็นวุฒิทางวิชาชีพ ก็จะเน้นให้ทำปัญหาพิเศษในหัวข้อที่เกี่ยวข้องกับวิชาชีพ

คำว่า "บัณฑิตวิทยาลัย" ไม่นิยมใช้เรียกสถาบันอุดมศึกษาด้านแพทยศาสตร์

## ดูเพิ่ม
* อุดมศึกษา
* มหาวิทยาลัยรัฐ
* สถาบันอุดมศึกษาในกำกับของรัฐ
* สถาบันอุดมศึกษาเอกชน
* มหาวิทยาลัย
* วิทยาลัย
* คณะวิชา
* รายชื่อสถาบันอุดมศึกษาในประเทศไทย
* รายชื่อมหาวิทยาลัยของรัฐในประเทศไทยเรียงตามการสถาปนา
* รายชื่อมหาวิทยาลัยเก่าแก่ที่สุดที่ยังเปิดสอน
* อันดับมหาวิทยาลัยไทย


หมวดหมู่:ประเภทของโรงเรียน
ภาษาอูรดู

**ภาษาอูรดู** () (รู้จักกันในชื่อภาษาว่า **Lashkari** **لشکری**) เป็นภาษาหนึ่งในภาษากลุ่มอินโด-อารยัน ซึ่งพัฒนามาจากหลายภาษารวมกันคือ ภาษาเปอร์เซีย ตุรกี อาหรับ ฮินดี และสันสกฤต นิยมใช้กันมากในช่วงสมัยรัฐสุลต่านเดลี และจักรวรรดิโมกุล (ค.ศ. 1200-1800)

ภาษาอูรดู อยู่ในอันดับที่ 20 ของภาษาที่มีคนใช้เป็นภาษาแม่ และเป็นภาษาราชการของประเทศปากีสถาน นอกจากนี้ยังเป็นภาษาหนึ่งในภาษาราชการ 23 ภาษา ของประเทศอินเดีย

## ไวยากรณ์
ไวยากรณ์ของภาษาอูรดูใกล้เคียงกับภาษาฮินดีมาก คำนามแบ่งเป็นปุลลึงค์ (ชาย) และสตรีลึงค์ (หญิง) มีการกำหนดเพศให้กับคำนามที่เป็นคำยืมจากภาษาอื่นเช่นภาษาอังกฤษด้วย คำนามแบ่งเป็นนามเอกพจน์และพหูพจน์

## ระดับความสุภาพ
ภาษาอูรดูมีการแบ่งระดับความสุภาพ คำหลายคำมีความหมายเหมือนกัน แต่ใช้ในสถานการณ์ที่ต่างกัน  คำที่มาจากภาษาเปอร์เซียและภาษาอาหรับมักได้รับการยอมรับว่าเป็นทางการ ตัวอย่างเช่นคำว่า "คุณ" ในภาษาอูรดูมี 3 คำ คือ "ตู" (ไม่เป็นทางการมาก) "ตุม" (ไม่เป็นทางการ) และ "อาป" (แสดงการยกย่อง) คำว่า "มา" มี 3 คำเช่นเดียวกันคือ "ไอเย" หรือ "อาเอ็น" (ทางการ แสดงความยกย่อง) "เอา" (ไม่เป็นทางการ) และ "อา" (ไม่เป็นทางการอย่างมาก)

## คำศัพท์
ส่วนใหญ่มีที่มาจากอินเดียและตะวันออกกลาง ทั้งที่ยืมมาจากภาษาเปอร์เซีย ภาษาอาหรับ ภาษาสันสกฤต ภาษาภาษาเคิร์ดภาษาโปรตุเกส และภาษาอังกฤษ คำที่มาจากภาษาอาหรับจะมีความหมายต่างไปจากเดิมบ้างเล็กน้อยและการใช้ต่างจากในภาษาเดิม

## ระบบการเขียน
ภาษาอูรดูเขียนด้วยอักษรอาหรับ-เปอร์เซีย เขียนจากขวาไปซ้าย การเขียนต่างจากภาษาอาหรับที่ว่า ภาษาอูรดูเขียนแบบ Nasta'liq ซึ่งจัดตัวพิมพ์ยาก ส่วนภาษาอาหรับเขียนแบบ Naskh หนังสือพิมพ์ภาษาอูรดูจึงพิมพ์จากแท่นพิมพ์ที่ทำมาจากลายมือเขียน จนถึงราว พ.ศ. 2523 หนังสือพิมพ์ เดลลี่ จัง จึงเป็นหนังสือพิมพ์ภาษาอูรดูฉบับแรกที่พิมพ์ในแบบ Nasta'liq ด้วยคอมพิวเตอร์ หนังสือที่เขียนด้วยภาษาอูรดูในปัจจุบัน ใช้คอมพิวเตอร์ที่มีโปรแกรมภาษาอูรดูต่าง ๆ กันไป

ต่อไปนี้เป็นตารางแสดงอักษรสำหรับภาษาอูรดู

ในปัจจุบันมีการเขียนภาษาอูรดูด้วยอักษรโรมัน และเป็นที่นิยมในหมู่เยาวชนโดยเฉพาะอินเทอร์เน็ต มีเว็บไซต์ที่เป็นภาษาอูรดูเขียนด้วยอักษรโรมัน คนรุ่นใหม่จำนวนหนึ่งที่พูดภาษาอูรดู แต่อ่านภาษาอูรดูที่เขียนด้วยอักษรอาหรับไม่ได้

## ตัวอย่าง

## อ้างอิง


อูรดู
โทโทโร่เพื่อนรัก

**โทโทโร่เพื่อนรัก** () () เป็นอนิเมะที่ได้รับความนิยมอย่างสูงเรื่องหนึ่ง ของผู้กำกับฮะยะโอะ มิยะซะกิ ภายใต้การผลิตของสตูดิโอจิบลิ (Studio Ghibli) ค่ายผลิตภาพยนตร์การ์ตูนคุณภาพของโลกค่ายหนึ่งในประเทศญี่ปุ่น มีเนื้อเรื่องเกี่ยวกับชีวิตคนญี่ปุ่นในยุคราว พ.ศ. 2499 (ค.ศ. 1956) เนื้อหาของเรื่อง โทโทโร่เพื่อนรัก เป็นเรื่องราวที่สอนให้เด็กมีความรับผิดชอบ ขยันขันแข็ง และรักธรรมชาติ ภาพยนตร์ชุดนี้ ได้จัดทำเป็นระบบ วีเอชเอส และ เลเซอร์ดิสก์ในสหรัฐอเมริกาโดยโทคุมะเจแปน คอมูนิเคชั่น ของสาขาย่อยสหรัฐอเมริกา โดยให้ชื่อเรื่องว่า **My Neighbor Totoro** และภาพยนตร์ชุดดังกล่าวได้รับการนำเสนออีกครั้งโดยดิสนีย์ในวันที่ 7 มีนาคม ค.ศ. 2006 

มีคนเคยถามว่ามิยะซะกิ จะทำภาคต่อของโทโทโร่เพื่อนรักหรือไม่  คำตอบที่ได้คือ "ไม่" เพราะ Totoro เป็นเพียงสิ่งที่อยู่ในจินตนาการของเด็กทั้ง 2 คนเพื่อชดเชยกับการต้องอยู่ห่างแม่เท่านั้น ในช่วงเครดิตท้ายเรื่องของหนังเมื่อ แม่ของทั้งคู่สามารถกลับมารักษาตัวที่บ้านได้ก็ไม่ได้มีตัวโทโทโระปรากฏขึ้นมาอีกเลย  แต่จนแล้วจนรอดมิยะซะกิก็ทำ "ภาคต่อ" ของโทโทโร่เพื่อนรักจนได้ หากแต่อยู่ในรูปของ ภาพยนตร์แอนิเมชันขนาดสั้นในชื่อ "เมกับรถบัสแมว" แต่หนังเรื่องนี้มีฉายให้ดูเฉพาะที่พิพิธภัณฑ์จิบลิเท่านั้น

## เรื่องย่อ
เรื่องเริ่มต้นที่เด็กผู้หญิงสองคน ซะสึกิ และ เม ย้ายมาอยู่บ้านใหม่ในแถบชนบทกับพ่อ เพื่อที่จะให้ใกล้กับโรงพยาบาลที่แม่ของพวกเธอนอนรักษาตัวอยู่ ซะสึกิและเมได้ค้นพบว่า ในป่าข้างบ้านมี โทโทโระ สัตว์วิเศษผู้พิทักษ์ป่าอาศัยอยู่ และต่อมาได้กลายเป็นเพื่อนกัน และเรื่องราวมหัศจรรย์สนุก ๆ ก็ได้เกิดขึ้นมากมาย

## ตัวละคร
* ซะสึกิ คุซะกะเบะ
* เม คุซะกะเบะ
* ทะสึโอะ คุซะกะเบะ
* ยะซุโกะ คุซะกะเบะ
* โทโทโระ
* รถบัสแมว
* คันตะ โอะกะงิ

## สิ่งที่เกี่ยวข้องในภาพยนตร์
ชื่อ "โทโทโระ" ที่ เม ตั้งขึ้นนั้น เป็นความบังเอิญที่เธอออกเสียงเพี้ยนไปจากคำว่า "โทะโระรุ" ซึ่งเป็นคำเรียกทับศัพท์ของคำว่า Troll ในภาษาญี่ปุ่น ซึ่ง เม เคยเห็นในหนังสือนิทาน เรื่อง "Three Billy Goats Gruff" ที่เธอคิดว่าเป็นสิ่งเดียวกัน ก็เลยตั้งชื่อตามนั้น ตัวโทโทโระตัวใหญ่ ยังเป็นสัตว์สัญลักษณ์ของ สตูดิโอจิบลิ ด้วย และรถบัสแมว "เนะโกะ บะซุ" มาจากความเชื่อของชาวญี่ปุ่นที่ว่า เมื่อแมวเติบโตขึ้น มันจะมีพลังเวทมนตร์ในการแปลงร่างเพิ่มขึ้นด้วย รถบัสแมวก็คือ "บาเกะ เนโกะ" ตัวที่มองเห็นรถบัสแล้วก็เลยอยากเป็นรถบัส  นอกจากเรื่องนี้แล้ว "บาเกะ เนโกะ" ยังถูกกล่าวถึงในการ์ตูนเรื่องอื่น ๆ ของสตูดิโอจิบลิ

แม่ของซะสึกิและเมนั้นเป็นโรคกระดูกสันหลังอักเสบเนื่องมาจากวัณโรคซึ่งเป็นโรคเดียวกับที่แม่ของมิยะซะกิในชีวิตจริง นอกจากนี้ ซะสึกิและเม ในการ์ตูนนั้นเกิดในเดือนพฤษภาคมด้วยกันทั้งคู่ ชื่อ "ซะสึกิ" เป็นภาษาญี่ปุ่นโบราณที่ใช้เรียกเดือนนี้ เช่นเดียวกับ "เม" ที่เป็นคำพ้องเสียงของ May ในภาษาอังกฤษ และคำว่า "มักคุโระคุโระสุเกะ" ที่เด็ก ๆ ร้องเป็นเพลงในเรื่องนั้นมีหมายความว่า "เจ้าดำเอ๋ย"

## อ้างอิง

## อ่านเพิ่ม
* 

## แหล่งข้อมูลอื่น

* 
* 
* 
* 
* 
* ''Mei and the Kittenbus'' at Nausicaa.net

หมวดหมู่:การ์ตูนญี่ปุ่น
หมวดหมู่:สตูดิโอจิบลิ
หมวดหมู่:ปรัมปราวิทยาญี่ปุ่นในอนิเมะและมังงะ
หมวดหมู่:ภาพยนตร์ที่จัดจำหน่ายโดยดิสนีย์
หมวดหมู่:ภาพยนตร์ที่กำกับโดยฮายาโอะ มิยาซากิ
หมวดหมู่:ภาพยนตร์แอนิเมชันที่มีฉากในประเทศญี่ปุ่น
จังหวัดชวาตะวันตก

**ชวาตะวันตก** หรือ **จาวาบารัต** (; ) เป็นจังหวัดหนึ่งของประเทศอินโดนีเซีย มีเมืองบันดุงเป็นศูนย์กลาง จังหวัดตั้งอยู่ทางตะวันตกของเกาะชวา จากข้อมูลปี ค.ศ. 2014 มีประชากร 46.3 ล้านคน ทำให้เป็นจังหวัดที่มีประชากรมากที่สุดของอินโดนีเซีย

## หน่วยการบริหาร
พื้นที่จังหวัดชวาตะวันตกแบ่งออกเป็น 18 อำเภอหรือ*กาบูปาเต็น* 9 นครหรือ*โกตา* และ 627 ตำบลหรือ*เกอจามาตัน*

;อำเภอ

;นคร

## ประชากร
จำนวนประชากรของชวาตะวันตกอยู่ที่ 43,053,732 คน จากการสำมะโนประชากร ค.ศ. 2010 และ 48,274,160 คน จากการสำมะโนประชากร ค.ศ. 2020 ทำให้เป็นจังหวัดที่มีจำนวนประชากรมากที่สุดในประเทศอินโดนีเซีย คิดเป็นร้อยละ 18 ของจำนวนประชากรทั้งประเทศบนพื้นที่ร้อยละ 1.8 ของประเทศ หากไม่นับรวมเขตพิเศษจาการ์ตา จังหวัดชวาตะวันตกจะเป็นจังหวัดที่มีประชากรหนาแน่นที่สุดในประเทศ โดยมีค่าเฉลี่ย 1,364.5 คนต่อตารางกิโลเมตร (สำมะโนประชากร ค.ศ. 2020) อัตราการเติบโตของประชากรเฉลี่ยต่อปีที่บันทึกไว้ในช่วง 10 ปีถึงค.ศ. 2010 อยู่ที่ร้อยละ 1.9

### ศาสนา

## อ้างอิง

## แหล่งข้อมูลอื่น

* 
* เว็บไซต์ทางการ 


ชวาตะวันตก
ชาวไอนุ

**ชาวไอนุ** (, ) บ้างเรียก **ไอโนะ** () ในญี่ปุ่นจะเรียกชาวไอนุโดยไม่จำแนกกลุ่มว่า **อูตาริ** () เป็นชนพื้นเมืองบนเกาะฮกไกโดในประเทศญี่ปุ่น นักค้นคว้าเชื่อว่าชาวไอนุมีเชื้อสายคอเคซอย หรือชาวผิวขาว ซึ่งเป็นคนละเชื้อสายกับชาวญี่ปุ่นส่วนใหญ่ ทฤษฏีที่ว่านี้มาจากรูปลักษณ์ของชาวไอนุที่เป็นแบบผสมระหว่างชาวยุโรปและชาวเอเซีย แต่หลังจากการทดสอบทางดีเอ็นเอแล้วพบว่า ชาวไอนุไม่มีเชื้อสายชาวคอเคซอย  

รายงานบางฉบับกล่าวว่าชาวไอนุอยู่ในประเทศญี่ปุ่นมานานกว่าชาวญี่ปุ่น และในตำนานของชาวไอนุนั้นก็ได้กล่าวว่า *"ชาวไอนุอยู่ที่นี่หลายแสนปีก่อนที่บุตรแห่งพระอาทิตย์จะมา"* มีหลายทฤษฏีกล่าวถึงต้นกำเนิดของชาวไอนุ หากแต่ความจริงในเรื่องนี้ยังคงคลุมเครืออยู่มาก ไม่สามารถบอกได้ว่าชาวไอนุมาจากไหน อยู่ที่ฮกไกโดตั้งแต่เมื่อไหร่ หรือสืบเชื้อสายมาจากใคร

ปัจจุบันชาวไอนุเป็นหนึ่งในกลุ่มคนที่มีฐานะยากจนมากที่สุดในญี่ปุ่น โดยมีชาวไอนุเพียงร้อยละ 17 ที่จบการศึกษาในระดับมหาวิทยาลัย ในจำนวนนี้มีเพียงครึ่งหนึ่งที่จบจากมหาวิทยาลัยในระดับประเทศ และรัฐบาลญี่ปุ่นได้รับรองว่าชาวไอนุเป็นชนพื้นเมืองของญี่ปุ่นในปี พ.ศ. 2551

## อ้างอิง



หมวดหมู่:ชนพื้นเมือง
หมวดหมู่:กลุ่มชาติพันธุ์ในประเทศญี่ปุ่น
หมวดหมู่:ประวัติศาสตร์ซาฮาลิน
หมวดหมู่:ชาวญี่ปุ่นเชื้อสายรัสเซีย
หมวดหมู่:ชาวรัสเซียเชื้อสายญี่ปุ่น
ญี่ปุ่น (แก้ความกำกวม)

**ญี่ปุ่น** () อาจหมายถึง
* ประเทศญี่ปุ่น ประเทศในเอเชียตะวันออก
* จักรวรรดิญี่ปุ่น เป็นประเทศในอดีตพระเจ้าจักรพรรดิในปี 1947 จนถึงปี 1967
* ภาษาญี่ปุ่น ภาษาที่ใช้เป็นหลักในประเทศญี่ปุ่น
* ชาวญี่ปุ่น บุคคลที่เกิดและเติบโตในประเทศญี่ปุ่น
* ฟุตบอลทีมชาติญี่ปุ่น ทีมฟุตบอลจากประเทศญี่ปุ่นในการแข่งขันฟุตบอลระหว่างประเทศ
กลุ่มดาวคนแบกหม้อน้ำ

thumbnail|กลุ่มดาวคนแบกหม้อน้ำ เมื่อมองจากท้องฟ้าจริง
**กลุ่มดาวคนแบกหม้อน้ำ** หรือ **กลุ่มดาวกุมภ์** (♒) เป็นกลุ่มดาวจักรราศีในแนวเส้นสุริยวิถีซึ่งเป็นที่รู้จักมาช้านานกลุ่มหนึ่ง กลุ่มดาวนี้อยู่ในบริเวณที่เรียกกันว่าทะเลท้องฟ้า ซึ่งได้ชื่อมาจากการที่กลุ่มดาวหลายกลุ่มในบริเวณนี้มีชื่อเกี่ยวข้องกับน้ำ เช่น กลุ่มดาววาฬ กลุ่มดาวปลา กลุ่มดาวแม่น้ำ เป็นต้น บางครั้งสายน้ำของกลุ่มดาวแม่น้ำจะถูกวาดราวกับว่าไหลออกจากหม้อน้ำ (คนโท) ของกลุ่มดาวคนแบกหม้อน้ำ

หมวดหมู่:กลุ่มดาว
หมวดหมู่:กลุ่มดาวคนแบกหม้อน้ำ
ฮาโกดาเตะ

**ฮาโกดาเตะ** ()  เป็นนครและเมืองท่าในกิ่งจังหวัดโอชิมะ จังหวัดฮกไกโด ประเทศญี่ปุ่น ถือเป็นเมืองหลักของกิ่งจังหวัดโอชิมะ ณ วันที่ 31 มกราคม ค.ศ. 2024 นครนีมีประชากรประมาณ 239,813 คนใน 138,807 ครัวเรือน และมีความหนาแน่นประชากร  นครนี้มีพื้นที่ทั้งหมด  ถือเป็นเมืองใหญ่อันดับ 3 ของจังหวัดฮกไกโด เป็นรองเพียงซัปโปโระและอาซาฮิกาวะ

ฮาโกดาเตะมีความสำคัญทางเศรษฐกิจเนื่องจากเป็นเมืองท่า มีประชากรอาศัยอยู่ราวสามแสนคน ฮาโกดาเตะมีวิวยามค่ำคืนที่สวยงาม 

## ประวัติ
ฮาโกดาเตะเป็นนครแรกของญี่ปุ่นที่เปิดท่าเรือเพื่อการค้ากับต่างประเทศใน ค.ศ. 1854 อันเป็นผลจากสนธิสัญญาคานางาวะ และเคยเป็นท่าเรือที่สำคัญที่สุดในภาคเหนือของญี่ปุ่น นครนี้เคยเป็นเมืองใหญ่ที่สุดในฮกไกโดก่อนเกิดเหตุการณ์มหาอัคคีภัยที่ฮาโกดาเตะใน ค.ศ. 1934

### ก่อนการฟื้นฟูเมจิ
ฮาโกดาเตะ (เช่นเดียวกันกับฮกไกโดส่วนอื่น ๆ) เดิมมีชาวไอนุอาศัยอยู่ ชื่อ "Hakodate" อาจมีต้นตอมาจากคำศัพท์ภาษาไอนุว่า "hak-casi" ("ท่าเรือตื้น") อีกความเป็นไปได้คือชื่อเมืองหมายถึง "กล่อง" หรือ "อาคาร" ในภาษาญี่ปุ่น ซึ่งหมายถึงปราสาทที่สร้างโดยตระกูลโคโนะ (คาโนะ) ในคริสต์ศตวรรษที่ 15

ฮาโกดาเตะก่อตั้งใน ค.ศ. 1454 เมื่อโคโนะ คางาโนกามิ มาซามิจิ สร้างคฤหาสน์ขนาดใหญ่ในหมู่บ้านชาวประมงอูซูเกชิ ซึ่งคือคำว่าอ่าวในภาษาไอนุ

## อ้างอิง


## แหล่งข้อมูลอื่น

* เว็บไซต์ทางการ
* 


หมวดหมู่:นครในจังหวัดฮกไกโด
หมวดหมู่:เมืองหลวงเก่าของญี่ปุ่น
หมวดหมู่:เมืองหลวงของรัฐสิ้นสภาพ
หมวดหมู่:กิ่งจังหวัดโอชิมะ (ฮกไกโด)
เทศกาลหิมะซัปโปโระ

thumb|250px|งานในสวนสาธารณะโอโดริ

**เทศกาลหิมะซัปโปโระ** () เป็นเทศกาลหิมะที่มีชื่อเสียงของนครซัปโปโระ ซึ่งจัดขึ้นประมาณต้นเดือนกุมภาพันธ์ของทุก ๆ ปี บนพื้นที่จัดงาน 3 ส่วนคือ สวนสาธารณะโอโดริ ย่านการค้าซูซูกิโนะ และซัปโปโระคอมมูนิตีโดม (สึโดมุ) ในงานมีการนำเสนอประติมากรรมที่สร้างจากหิมะและน้ำแข็งเป็นจำนวนนับร้อยชิ้น เทศกาลหิมะซัปโปโระเป็นเทศกาลหิมะที่ใหญ่ที่สุดในญี่ปุ่น และมีผู้เข้าชมงานจากทั่วโลกกว่า 2 ล้านคนทุกปี

มีคนไทยจากการท่องเที่ยวแห่งประเทศไทย เข้าร่วมประกวดการปั้นหิมะเกือบทุกปีและพวกเขาได้รับรางวัลชนะเลิศ (Grand Champion) หลายครั้งด้วยเช่นกัน
right|thumb|
right|thumb|
right|thumb|
right|thumb|

## ประวัติ
เทศกาลหิมะของนครซัปโปโรเริ่มขึ้นเมื่อราว ค.ศ. 1950 โดยความร่วมมือของสมาคมส่งเสริมการท่องเที่ยวซัปโปโรและเขตซัปโปโร ในเทศกาลหิมะครั้งแรกนี้ เพราะไม่มีใครเคยสร้างรูปปั้นหิมะมาก่อน คณะกรรมการจัดงานจึงต้องขอร้องให้นักเรียนชั้นมัธยมปลายในเมืองซัปโปโรร่วมกันก่อรูปปั้นหิมะขึ้น จนได้รูปปั้นจำนวน 6 ชิ้นในบริเวณลานในสวนสาธารณะโอโดริซึ่งเดิมใช้เป็นที่ทิ้งหิมะ รูปปั้นหิมะรุ่นแรก ๆ นั้นมีความสูงอย่างมากเพียง 7 เมตรเท่านั้น แต่ในงาน 4 เมื่อ ค.ศ. 1953 มีการสร้างรูปปั้นที่มีขนาดสูงถึง 15 เมตร ซึ่งต้องใช้หิมะจำนวนมาก จึงต้องใช้รถบรรทุกและรถดันดินมาช่วยในการสร้าง และนับเป็นจุดเริ่มต้นของการสร้างรูปปั้นหิมะขนาดใหญ่อย่างในปัจจุบัน

ใน ค.ศ. 1954 เริ่มมีผลงานของชาวเมืองเข้าร่วมในงาน ใน ค.ศ. 1955 มีผู้เข้าร่วมแสดงผลงานมากขึ้น ซึ่งรวมทั้งกองกำลังป้องกันตนเองญี่ปุ่นได้อาสาเข้าร่วมจัดงานขึ้นที่พื้นที่มาโกมาไน ตั้งแต่งาน 10 ใน ค.ศ. 1959 ก็เริ่มมีผู้ชมจากนอกจังหวัดฮกไกโดมาชมมากขึ้น เมื่อญี่ปุ่นได้เป็นเจ้าภาพโอลิมปิกฤดูหนาวที่ซัปโปโระใน ค.ศ. 1972 งานเทศกาลหิมะก็เป็นที่รู้จักไปทั่วโลก ใน ค.ศ. 1974 เริ่มมีการแข่งขันรูปปั้นหิมะจากทีมนานาชาติ

## วันที่จัดงาน

## ดูเพิ่ม
* เทศกาลงานแกะสลักหิมะและน้ำแข็งนานาชาติแห่งเมืองฮาร์บิน (Harbin International Ice and Snow Sculpture Festival)
* เทศกาลคาร์นิวัลฤดูหนาวควิเบก (Quebec Winter Carnival)
* เทศกาลสกีโฮลเมนโคลเลน (Holmenkollen Ski Festival)

## อ้างอิง

## แหล่งข้อมูลอื่น

* เว็บไซต์เทศกาลหิมะซัปโปโระ
* บอร์ดพูดคุยแหล่งท่องเที่ยวและข้อมูลเรื่องหิมะ 

หมวดหมู่:เทศกาลญี่ปุ่น
หมวดหมู่:เหตุการณ์ในเดือนกุมภาพันธ์
หมวดหมู่:วันสำคัญในเดือนกุมภาพันธ์
หมวดหมู่:ซัปโปโระ
การสื่อสาร

**การสื่อสาร** คือกระบวนการสำหรับแลกเปลี่ยนสาร รูปแบบอย่างง่ายของสาร คือ จะต้องส่งจากผู้ส่งสารหรืออุปกรณ์เข้ารหัส ไปยังผู้รับสารหรืออุปกรณ์ถอดรหัส อาจอยู่ในรูปแบบของท่าทางสัญลักษณ์ บางอย่างอยู่ในรูปแบบของภาษา การสื่อสารเกิดจากความต้องการที่คนจะส่งข้อมูลหากัน การศึกษาเกี่ยวกับ​ยวกับการสื่อสารอาจจำแนกได้หลายหมวดหมู่ 

องค์ประกอบของการสื่อสารข้อมูล มี 5 องค์ประกอบดังนี้ 

# ผู้ส่ง (Sender) เป็นต้นทางในการส่งสาร เช่น ผู้พูด โทรทัศน์
# ผู้รับ (Receiver) เป็นปลายทางของการรับสาร เช่น ผู้ฟัง เครื่องพิมพ์
# สื่อกลาง (Medium) ตัวกลางในการสื่อสาร เช่น สาย คลื่น
# ข้อมูลข่าวสาร (Message) มี 5 รูปแบบ ดังนี้คือ ข้อความ ตัวเลข รูปภาพ เสียง วิดีโอ
# โปรโตคอล (Protocol) วิธีการหรือกฏระเบียบที่ใช้ในการสื่อสาร

## รูปแบบของการสื่อสาร
* การสื่อสารของสัตว์
* การสื่อสารระหว่างบุคคล
** การตลาด
** การโฆษณา
** การโฆษณาชวนเชื่อ
** กิจการสาธารณะ
** การประชาสัมพันธ์
* การสื่อสารภายในบุคคล
* การสื่อสารด้วยคำพูด
* การสื่อสารข้ามวัฒนธรรม

การสื่อสาร
ดาว

**ดวงดาว** อาจหมายถึง

; วัตถุท้องฟ้า
* ดาวฤกษ์ - เทห์ฟากฟ้าที่เป็นก๊าซขนาดใหญ่ในอวกาศ
** กลุ่มดาว - กลุ่มของดาวฤกษ์ที่มองเห็นด้วยสายตาว่าอยู่ใกล้เคียงกัน
* ดาวเคราะห์ - เทห์ฟากฟ้าขนาดปานกลางที่โคจรรอบดาวฤกษ์
* ดาว (โหราศาสตร์) หมายถึง ตำแหน่งของดาวฤกษ์และดาวเคราะห์ รวมถึงตำแหน่งสมมติบนท้องฟ้าบางตำแหน่ง ที่ใช้ในการพยากรณ์ 

; บุคคล:
* ดารา - บุคคลที่มีชื่อเสียง โดยเฉพาะในวงการบันเทิงหรือกีฬา

; รูปทรง:
* รูปดาว - รูปเรขาคณิตที่มีลักษณะเป็นแฉก ๆ คล้ายดาว
* ลายดาว - ลายไทยลักษณะรูปร่างกลม มักใช้ประดับเพดาน

; สัตว์:
* ดาวทะเล - สัตว์ทะเลไม่มีกระดูกสันหลังหลายชนิดในชั้น Asteroidea ตัวรูปร่างคล้ายดาว มี 5 แฉกหรือมากกว่า ทั่วไปนิยมเรียกว่า *ปลาดาว*

; ความหมายอื่นที่สะกด "ดาวน์"  (down)
* เงินดาวน์ เงินที่จ่ายเป็นก้อนแรกในการซื้อสินค้าที่ต้องผ่อน
* เสื้อขนเป็ด หรือ เสื้อดาวน์ เป็นเสื้อกันหนาวที่ไส้ในทำมาจากขนเป็ดป้องกันความหนาว
* กลุ่มอาการดาวน์
การคำนวณ

**การคำนวณ** หรือ **การคณนา** สามารถนิยามได้ว่าเป็นการหาคำตอบของปัญหาจากข้อมูลป้อนเข้าโดยการใช้ขั้นตอนวิธี ศาสตร์ที่ศึกษาเกี่ยวกับเรื่องนี้คือ *ทฤษฎีการคำนวณ* ซึ่งเป็นสาขาย่อยของวิทยาการคอมพิวเตอร์และคณิตศาสตร์ เป็นเวลากว่าพันปีที่การคำนวณนั้นกระทำด้วยปากกาและกระดาษ หรือชอล์กและกระดานชนวน หรือด้วยการใช้สมอง โดยบางครั้งมีการใช้ตารางประกอบด้วย

หมวดหมู่:วิทยาการคอมพิวเตอร์เชิงทฤษฎี
หมวดหมู่:ทฤษฎีการคำนวณได้
ชีวเคมี

**ชีวเคมี** () หรือเรียกว่า เคมีเป็นพื้นฐานของสิ่งมีชีวิต เป็นวิชาที่ศึกษากระบวนการเคมีในสิ่งมีชีวิต ตลอดจนการควบคุมในระดับต่าง&nbsp;ๆ อย่างเช่นที่เกี่ยวกับการแปรรูปสารอาหารไปเป็นพลังงาน, การสร้างและเปลี่ยนแปลงสารชีวโมเลกุลภายในเซลล์ที่เรียกว่า กระบวนการ เมแทบอลิซึม การทำงานของเอนไซม์และโคเอนไซม์, ระบบของพลังงานในสิ่งมีชีวิต, การสลายและการสังเคราะห์สารชีวโมเลกุลต่าง ๆ

ชื่อนี้มาจากภาษาเยอรมันว่า *บิโอเคมี* (Biochemie) ซึ่งแรกตั้งโดย ฮอปเปอ-ซีเลอร์  (Hoppe-Sieler) ในปี พ.ศ. 2420 (ค.ศ. 1877) โดยเขาให้คำจำกัดความไว้เป็นอย่างดีว่า เป็นเนื้อหาวิชาซึ่งครอบคลุมการเข้าศึกษาชีววิทยาในเชิงโมเลกุลทุก ๆ ด้าน

## วัตถุดิบเริ่มต้น: ธาตุเคมีของชีวิต

ธาตุเคมีประมาณสองโหลมีความจำเป็นต่อชีวิตทางชีววิทยา (biological life) หลายประเภท ธาตุหายากส่วนใหญ่บนโลกไม่จำเป็นต่อสิ่งมีชีวิต (ยกเว้นซีลีเนียมและไอโอดีน) ในขณะที่ธาตุทั่วไปบางชนิด (อะลูมิเนียมและไทเทเนียม) ไม่ได้ถูกนำไปใช้ สิ่งมีชีวิตส่วนใหญ่มีความต้องการธาตุต่าง ๆ เหมือนกัน แต่พืชกับสัตว์ก็มีความแตกต่างกันอยู่บ้าง ตัวอย่างเช่น สาหร่ายทะเลใช้โบรมีน แต่พืชบกและสัตว์ดูเหมือนไม่ต้องการมัน สัตว์ทุกชนิดต้องการโซเดียม แต่ไม่ใช่ธาตุที่จำเป็นสำหรับพืช พืชต้องการโบรอนและซิลิกอน แต่สัตว์อาจไม่ต้องการ (หรืออาจต้องการปริมาณน้อยมาก)

ธาตุเพียง 6 ชนิด ได้แก่ คาร์บอน ไฮโดรเจน ไนโตรเจน ออกซิเจน แคลเซียม และฟอสฟอรัส คิดเป็น เกือบ 99% ของมวลเซลล์ที่มีชีวิต รวมถึงเซลล์ในร่างกายมนุษย์ด้วย (ดู องค์ประกอบของร่างกายมนุษย์ (Composition of the human body) เพื่อ ดู รายการทั้งหมด) นอกเหนือจากธาตุหลัก 6 ชนิดที่ประกอบเป็นส่วนใหญ่ของร่างกายมนุษย์แล้ว มนุษย์ยังต้องการธาตุอื่น ๆ ในปริมาณน้อยกว่า ซึ่งอาจมากกว่าถึง 18 ชนิด

## ดูเพิ่มเติม

### รายการ

* Important publications in biochemistry (chemistry)
* List of biochemistry topics
* List of biochemists
* List of biomolecules

### ดูเพิ่มเติม

* Astrobiology
* Biochemistry (journal)
* Biological Chemistry (journal)
* Biophysics
* Chemical ecology
* Computational biomodeling
* Dedicated bio-based chemical
* EC number
* Hypothetical types of biochemistry
* International Union of Biochemistry and Molecular Biology
* Metabolome
* Metabolomics
* Molecular biology
* Molecular medicine
* Plant biochemistry
* Proteolysis
* Small molecule
* Structural biology
* TCA cycle

## หมายเหตุ

## อ้างอิง

### เอกสารอ้างอิง

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## อ่านเพิ่มเติม

* Fruton, Joseph S.  **.  Yale University Press: New Haven, 1999.  
* Keith Roberts, Martin Raff, Bruce Alberts, Peter Walter, Julian Lewis and Alexander Johnson, *Molecular Biology of the Cell*
** 4th Edition, Routledge, March, 2002, hardcover, 1616 pp. 
** 3rd Edition, Garland, 1994, 
** 2nd Edition, Garland, 1989, 
* Kohler, Robert.  *From Medical Chemistry to Biochemistry: The Making of a Biomedical Discipline*. Cambridge University Press, 1982.
* 

## แหล่งข้อมูลอื่น

* 
* The Virtual Library of Biochemistry, Molecular Biology and Cell Biology
* Biochemistry, 5th ed. Full text of Berg, Tymoczko, and Stryer, courtesy of NCBI.
* SystemsX.ch – The Swiss Initiative in Systems Biology
* Full text of Biochemistry by Kevin and Indira, an introductory biochemistry textbook.

หมวดหมู่:เทคโนโลยีชีวภาพ
หมวดหมู่:เคมี
หมวดหมู่:ชีวเคมี
ฟูราโนะ

**ฟูราโนะ** (; ไอนุ: フラヌイ *ฟูรานุย*) เป็นนครในกิ่งจังหวัดคามิกาวะ จังหวัดฮกไกโด ประเทศญี่ปุ่น เป็นเมืองจุดหมายปลายทางยอดนิยมของนักท่องเที่ยวในการชมทุ่งลาเวนเดอร์ หรือการเล่นสกีในฤดูหนาว

## ประวัติศาสตร์
ชื่อของเมืองนั้น มาจากภาษาไอนุ ภาษาของคนพื้นเมืองของฮกไกโดที่ว่า "ฮูรานูอี" (フラヌイ, hura-nu-i) ซึ่งมีความหมายว่า "สถานที่ที่มีกลิ่น" ซึ่งสันนิษฐานว่า อาจเพราะเดิมในหุบเขานี้ มีกลิ่นเหม็นจากกำมะถันจากยอดภูเขาไฟโทกาจิ

ในปี ค.ศ. 1897 กลุ่มคนจากจังหวัดมิเอะได้มาตั้งรกรากอยู่ในบริเวณนี้ (ในปัจจุบันคือพื้นที่โองิยามะของเมือง) และหมู่บ้านฟูราโนะก็ถูกจัดตั้งขึ้น  ต่อมาในปี 1899 ก็ถูกย้ายจากเดิมสังกัดกิ่งจังหวัดโซราจิไปสังกัดกิ่งจังหวัดคามิกาวะ ศาลาว่าการเมืองก็ได้ถูกจัดตั้งขึ้นอย่างเป็นทางการ ภายหลังจากการที่มีเส้นทางรถไฟไปยังอาซาฮิกาวะ เมืองใหญ่อันดับสองในฮกไกโด ในปี 1900 

## ภูมิศาสตร์
หุบเขาฟูราโนะตั้งอยู่ระหว่างเทือกเขาภูเขาไฟโทกาจิ (ส่วนหนึ่งของอุทยานแห่งชาติไดเซ็ตสึซัง) กับยอดเขายูบาริ โดยมีแม่น้ำโซราจิ และแม่น้ำยูบาริ ไหลผ่านกลางเมือง และจากการที่ฟูราโนะนั้น ตั้งอยู่บริเวณศูนย์กลางของเกาะฮกไกโด  จึงได้รับฉายาว่า "เฮโซะ โนะ มาจิ" หรือ "เมืองสะดือ" ซึ่งมีอนุสาวรีย์ใจกลางของเกาะฮกไกโดตั้งอยู่บนสนามของโรงเรียนฟูราโนะ พิกัด 43°20′56″N 142°23′04″E.

## ภูมิอากาศ

## การท่องเที่ยว
ฟูราโนะมีชื่อเสียงในด้านการท่องเที่ยวทั้งช่วงฤดูร้อนและฤดูหนาว ในหน้าร้อน มีสวนดอกไม้ที่สวยงาม โดยเฉพาะฟาร์มโทมิตะในเมืองนากะฟูราโนะซึ่งมีการปลูกต้นลาเวนเดอร์สวยงามมาก มีนักท่องเที่ยวมากในช่วงปลายเดือนมิถุนายนจนกระทั่งกลางเดือนกันยายน ส่วนหน้าหนาว ฟูราโนะ มีชื่อเสียงในเรื่องของ ลานสกี ที่ท้าทาย นักท่องเที่ยวนิยมมาช่วงกลางเดือนธันวาคมถึงกลางเดือนมีนาคม

;เขตใจกลางเมือง
* *คิตะโนะกูนิการะ* (北の国から) - พิพิธภัณฑ์ตั้งอยู่เกือบจะตรงที่อยู่ติดกับบริเวณสถานีรถไฟฟูราโนะ
* *วัดโกโกกูซันฟูราโนะ* (護国山富良野寺) - แสดงหินสะดือจากวัดโชโฮของเคียวโตะ

;เขตคิตะโนะมิเนะ
thumbnail|left|ทัศนียภาพจากฟูราโนะสโนว์รีสอร์ท
คิตะโนะมิเนะเป็นศูนย์กลางของสกีรีสอร์ทและบ้านเช่า และยังมีฟูราโนะสกีรีสอร์ทที่ดำเนินการโดยโรงแรมปรินซ์ในกรุงโตเกียว ซึ่งเป็นสถานที่ในช่วงฤดูหนาวเป็นที่นิยมสำหรับผู้คนจากทั่วโลก และหมู่บ้านชนบทที่ตั้งอยู่ด้านล่างของโรงแรมฟูราโนะปริ้นซ์ยังมีสินค้าให้เลือกซื้อมากมายโดยที่เปิดตลอดทั้งปี ผู้คนจากหลายที่มาที่นี่เพื่อดูเครื่องประดับที่ทำด้วยมือและบางส่วนก็มาเพื่อค้นหาภูตตามตำนาน นอกจากนี้ในคิตะโนะมิเนะยังมีโรงงานชีส และและโรงงานนมเกล็ดหิมะตั้งอยู่

;เขตโรกูโงะ
* หอสังเกตการณ์โรกูโงะ
* ฟาร์มฟูราโนะแยม
* หมู่บ้านโพปูริ - เชี่ยวชาญในการปลูกลาเวนเดอร์ให้ออกดอกปลายปี เพื่อที่ผู้เข้าชมจะสามารถมองเห็นดอกไม้สีม่วงในทุกเมื่อ แม้ว่าพวกเขาได้พลาดที่จะมาในฤดูกาล

## การเดินทาง
;เครื่องบิน
* ท่าอากาศยานอาซาฮิกาวะ
;รถไฟ
* 21px JR ฮกไกโด - สายเนะมุโระ : สถานีชิมะโนะชิตะ  - สถานีฟูราโนะ - สถานีนุโนะเบะ - สถานียะมะเบะ
* 21px JR ฮกไกโด - สายฟูราโนะ : สถานีกะกุเด็ง - สถานีฟูราโนะ
;ทางหลวง
* ทางหลวงแผ่นดิน
** ทางหลวงแผ่นดินหมายเลข 38
** ทางหลวงแผ่นดินหมายเลข 237
* ทางหลวงชนบท
** ทางหลวงฮกไกโดหมายเลข 135 
** ทางหลวงฮกไกโดหมายเลข 253 
** ทางหลวงฮกไกโดหมายเลข 298 
** ทางหลวงฮกไกโดหมายเลข 544 
** ทางหลวงฮกไกโดหมายเลข 706
** ทางหลวงฮกไกโดหมายเลข 759 
** ทางหลวงฮกไกโดหมายเลข 800 
** ทางหลวงฮกไกโดหมายเลข 985 

## แหล่งข้อมูลอื่น

* เว็บไซต์อย่างเป็นทางการ
* Furano Tourism Association 富良野観光協会
* Biei Wedding Palace 日の出公園ラベンダー園での結婚式 

## อ้างอิง

ฟูราโนะ
หมวดหมู่:การท่องเที่ยวในประเทศญี่ปุ่น
วิทยาศาสตร์โลก

[thumb|right|300px|[น้ำพุร้อน Strokkur ที่ ไอซ์แลนด์ กำลังพวยพุ่ง]]
**วิทยาศาสตร์โลก หรือ โลกศาสตร์** (Earth Sciences) เป็นศัพท์ที่ใช้เรียกครอบคลุมแขนงต่าง ๆ ของวิทยาศาสตร์ที่เกี่ยวข้องกับดาวเคราะห์โลก วิทยาศาสตร์โลกอาจถือได้ว่าเป็นกรณีพิเศษของวิทยาศาสตร์ดาวเคราะห์ เนื่องจากโลกเป็นดาวเคราะห์เพียงดวงเดียวเท่าที่เรารู้จักที่มีสิ่งมีชีวิตอาศัยอยู่ แนวทางในการศึกษาวิทยาศาสตร์โลกนั้น มีทั้งคตินิยมแบบลดทอนและแบบองค์รวม สาขาวิชาสำคัญ ๆ ของวิทยาศาสตร์โลกเท่าที่ผ่านมานั้น จะใช้วิชาฟิสิกส์ คณิตศาสตร์ เคมี และชีววิทยา เพื่อสร้างความเข้าใจเชิงปริมาณในพื้นที่หรือ*ภาค (sphere)* หลัก ๆ ของระบบโลก ซึ่งได้แก่

* ธรณีวิทยา (Geology) ครอบคลุมส่วนของโลกที่เป็นหิน (หรือธรณีภาค) ซึ่งประกอบด้วยแกนโลก เนื้อโลก และเปลือกโลก  และบรรพชีวินวิทยา (Paleontology)
* สมุทรศาสตร์ (limnology) วิทยาแหล่งน้ำแผ่นดิน  และ อุทกวิทยา (hydrology) ครอบคลุมส่วนของโลกที่เป็นน้ำ (หรืออุทกภาค) ทั้งที่เป็นน้ำจืดและน้ำเค็ม 
* วิทยาศาสตร์ชั้นบรรยากาศ ครอบคลุมส่วนของโลกที่เป็นก๊าซ (หรือชั้นบรรยากาศ)

## แหล่งข้อมูลอื่น
* ดาราศาสตร์ 
* ภาควิชาธรณีวิทยา คณะวิทยาศาสตร์ จุฬาลงกรณ์มหาวิทยาลัย
* ภาควิชาธรณีวิทยา คณะวิทยาศาสตร์ มหาวิทยาลัยเชียงใหม่
* ภาควิชาวิทยาศาสตร์พื้นพิภพ คณะวิทยาศาสตร์ มหาวิทยาลัยเกษตรศาสตร์ 
* ภาควิชาเทคโนโลยีธรณี คณะเทคโนโลยี  มหาวิทยาลัยขอนแก่น 
* กรมทรัพยากรธรณี  กระทรวงทรัพยากรธรรมชาติและสิ่งแวดล้อม
* วิทยาศาสตร์น่ารู้   โดย ศ.ดร.สุทัศน์  ยกส้าน
* โครงการลีซ่า โครงการเรียนรู้เรื่องวิทยาศาสตร์โลกและอวกาศ โดยหอดูดาวเกิดแก้ว สนับสนุนโดยสำนักงานกองทุนสนับสนุนการวิจัย


หมวดหมู่:สาขาวิชา
หมวดหมู่:วิทยาศาสตร์ธรรมชาติ
หมวดหมู่:วิทยาศาสตร์ดาวเคราะห์
เอเชียตะวันออก

**เอเชียตะวันออก**เป็นอนุภูมิภาคของทวีปเอเชีย มีพื้นที่ประมาณ 11,774,318 ตารางกิโลเมตร 

ประเทศซึ่งมีพื้นที่ตั้งอยู่ในภูมิภาคเอเชียตะวันออก มีดังต่อไปนี้ 
*  ยกเว้น มณฑลชิงไห่, เขตปกครองตนเองซินเจียงอุยกูร์ และเขตปกครองตนเองทิเบต ซึ่งเป็นพื้นที่ที่อาจจัดให้อยู่ในเขตภูมิภาคเอเชียกลาง
* 
* 
* 
* 
ดินแดนซึ่งมีพื้นที่ตั้งอยู่ในภูมิภาคเอเชียตะวันออก มีดังต่อไปนี้ 
* 
* 
* 

ประเทศหรือดินแดนต่อไปนี้ บางครั้งก็ถูกจัดให้เป็นส่วนหนึ่งของเอเชียตะวันออก ปัจจัยสำคัญที่สุดที่เป็นตัวกำหนดการจำแนกภูมิภาคดังกล่าวนี้คือ มุมมองทางด้านการเมืองที่แต่ละบุคคลมีต่อประเทศหรือภูมิภาคนั้น ๆ เป็นหลัก
* พื้นที่ส่วนที่เหลือของจีน คือ เขตปกครองตนเองซินเจียงอุยกูร์ มณฑลชิงไห่ เขตปกครองตนเองทิเบต (จัดอยู่ในภูมิภาค เอเชียตะวันออก หรือ เอเชียกลาง ก็ได้)
* มองโกเลีย (จัดอยู่ในภูมิภาค เอเชียตะวันออก หรือ เอเชียกลาง ก็ได้)
* รัสเซียตะวันออกไกล (Russia Far East) (จัดอยู่ในภูมิภาค เอเชียตะวันออก หรือ เอเชียเหนือ ก็ได้)

ประชากรมากกว่า 1,500 ล้านคน หรือประมาณ 40% ของของชาวเอเชียทั้งหมด หรือประมาณ 1 ใน 4 ของประชากรโลกอาศัยอยู่ในภูมิภาคเอเชียตะวันออก ทำให้ภูมิภาคนี้กลายเป็นภูมิภาคที่มีประชากรอาศัยอยู่หนาแน่นมากที่สุดแห่งหนึ่งของโลก อัตราความหนาแน่นของประชากรในเอเชียตะวันออกอยู่ที่ 230 คนต่อตารางกิโลเมตร ซึ่งเป็นอัตราที่สูงกว่าอัตราความหนาแน่นโดยเฉลี่ยของประชากรโลกถึง 5 เท่า

ประวัติศาสตร์ของเอเชียตะวันออกก็เหมือนกับประวัติศาสตร์ของประเทศในเอเชียตะวันออกเฉียงใต้ คือ ได้รับอิทธิพลและเกี่ยวพันโยงในกับจีนอย่างมาก ตัวอย่างเช่น บรรดาประเทศในเอเชียตะวันออกทั้งหมดได้เคยใช้ตัวอักษรจีนในบางช่วงของประวัติศาสตร์ ในบางภูมิภาคของจีน ญี่ปุ่น และเกาหลี ซึ่งมีระบบการเขียนหนังสือเกี่ยวโยงกันในทางประวัติศาสตร์นั้น บางครั้งจะได้รับการอ้างอิงถึงรวมกันเป็นกลุ่มว่า CJK (หรือ CLKV เมื่อรวมเวียดนามด้วย)

## ประเทศและดินแดน
### ประเทศ

### ดินแดน

## ภูมิภาคอื่น ๆ ของเอเชีย

* เอเชียตะวันออกเฉียงใต้
* เอเชียใต้ (อนุทวีปอินเดีย)
* เอเชียกลาง
* เอเชียตะวันตกเฉียงใต้หรือเอเชียตะวันตก (คำจำกัดความหนึ่งของตะวันออกกลาง มีความหมายเหมือนกันกับเอเชียตะวันตกเฉียงใต้)
* เอเชียเหนือ (ไซบีเรีย)
* ยูเรเชียเหนือ (ขยายไปถึงยุโรป)
* ยูเรเชียกลาง (ขยายไปถึงยุโรป)

## ดูเพิ่ม
* การเมืองการปกครองของเอเชียตะวันออก

## อ้างอิง

เอเชียตะวันออก
หมวดหมู่:เอเชียตะวันออก
กลุ่มดาวนกอินทรี

**กลุ่มดาวนกอินทรี** เป็นกลุ่มดาวกลุ่มหนึ่งในจำนวนกลุ่มดาว 48 กลุ่มในรายการของทอเลมี (Ptolemy) และยังเป็นกลุ่มดาวในรายการกลุ่มดาว 88 กลุ่มที่รับรองโดยสหพันธ์ดาราศาสตร์สากล กลุ่มดาวนี้วางตัวอยู่บนเส้นศูนย์สูตรฟ้า ดาวที่สว่างที่สุดในกลุ่มดาวนี้คือดาวตานกอินทรี (Altair) ซึ่งเป็นจุดยอดจุดหนึ่งของ "สามเหลี่ยมฤดูร้อน"
## รายชื่อดาวและความส่องสว่างปรากฏ
* ดาวอัลแทร์ความส่องสว่างปรากฏ 0.77
* ดาวอัลเซน ความส่องสว่างปรากฏ 3.71
* ดาวทาราซาด ความส่องสว่างปรากฏ 2.71
* ดาวเดเนบโบแคบ ความส่องสว่างปรากฏ 3.37
* ดาวเดเนบโบแคบออสตราลิส ความส่องสว่างปรากฏ 4.03
* ζ Aql ความส่องสว่างปรากฏ 2.98
* η Aql ความส่องสว่างปรากฏ 3.5-4.4
* θ Aql ความส่องสว่างปรากฏ 3.26
* ι Apl ความส่องสว่างปรากฏ 4.35
* κ Aql ความส่องสว่างปรากฏ 4.93
* λ Aql ความส่องสว่างปรากฏ 3.43
* μ Aql ความส่องสว่างปรากฏ 4.45
* ν Aql ความส่องสว่างปรากฏ 4.69
* χ Aql ความส่องสว่างปรากฏ 4.72
* ο Aql ความส่องสว่างปรากฏ 5.12
* π Aql ความส่องสว่างปรากฏ 5.72
* ρ Aql ความส่องสว่างปรากฏ 4.94
* σ Aql ความส่องสว่างปรากฏ 5.18
* τ Aql ความส่องสว่างปรากฏ 5.51
* υ Aql ความส่องสว่างปรากฏ 5.89
* φ Aql ความส่องสว่างปรากฏ 5.29
* χ Aql ความส่องสว่างปรากฏ 5.28
* ψ Aql ความส่องสว่างปรากฏ 6.25
* 31 Aql ความส่องสว่างปรากฏ 5.16
* 35 Aql ความส่องสว่างปรากฏ 5.79
* 27 Aql ความส่องสว่างปรากฏ 5.46
* 36 Aql ความส่องสว่างปรากฏ 5.05
* 26 Aql ความส่องสว่างปรากฏ 5.00
* 14 Aql ความส่องสว่างปรากฏ 5.42
* 15 Aql ความส่องสว่างปรากฏ 5.41
* 12 Aql ความส่องสว่างปรากฏ 4.03
* 71 Aql ความส่องสว่างปรากฏ 4.31
* 28 Aql ความส่องสว่างปรากฏ 5.53

หมวดหมู่:กลุ่มดาว
หมวดหมู่:กลุ่มดาวนกอินทรี
ดาวเคราะห์

**ดาวเคราะห์** (;  หรือ "ผู้พเนจร") คือวัตถุขนาดใหญ่ที่โคจรรอบดาวฤกษ์ ก่อนคริสต์ทศวรรษ 1990 มีดาวเคราะห์ที่เรารู้จักเพียง 8 ดวง (ทั้งหมดอยู่ในระบบสุริยะ) ปัจจุบันเรารู้จักดาวเคราะห์ใหม่อีกมากกว่า 100 ดวง ซึ่งเป็นดาวเคราะห์นอกระบบ คือ โคจรรอบดาวฤกษ์ดวงอื่นที่ไม่ใช่ดวงอาทิตย์ ในปี พ.ศ. 2549 สหพันธ์ดาราศาสตร์สากล (IAU) มีมติรับคำนิยามทางวิทยาศาสตร์ของดาวเคราะห์ว่า วัตถุฟากฟ้าที่โคจรรอบดาวฤกษ์จะเป็นดาวเคราะห์ได้ ต่อเมื่อ
# มีมวลมากพอที่จะรักษาทรงกลมไว้ได้ด้วยแรงโน้มถ่วงของตนเอง
# ต้องไม่มีมวลมากจนถึงขนาดก่อให้เกิดปฏิกิริยานิวเคลีย์ฟิวชั่น หรือปฏิกิริยาการหลอมนิวเคลียส
# ต้องไม่มีดาวเคราะห์อื่นร่วมใช้วงโคจร ซึ่งรวมไปถึงว่าต้องไม่มีดาวเคราะห์แรกเกิด (planetesimal) อื่นกำลังก่อตัวอยู่ในวงโคจร

ดาวเคราะห์เป็นวัตถุฟากฟ้าที่ศึกษากันมาแต่โบราณ ทั้งในทางวิทยาศาสตร์ และโหราศาสตร์ นักดาราศาสตร์กรีกชื่อ ปโตเลมี เชื่อว่า ดาวเคราะห์ทั้งหลายล้วนโคจรรอบโลกในการเคลื่อนที่แบบรอบอภิวัฏ (Epicycle)  

ทฤษฎีที่เป็นที่ยอมรับกันมากที่สุดในปัจจุบันกล่าวว่าดาวเคราะห์ก่อตัวขึ้นจากการยุบตัวลงของกลุ่มฝุ่นและแก๊ส พร้อมๆ กับการก่อกำเนิดดวงอาทิตย์ที่ใจกลาง ดาวเคราะห์ไม่มีแสงสว่างในตัวเอง สามารถมองเห็นได้เนื่องจากพื้นผิวสะท้อนแสงจากดวงอาทิตย์ ดาวเคราะห์ส่วนใหญ่ในระบบสุริยะมีดาวบริวารโคจรรอบ ยกเว้นดาวพุธและดาวศุกร์ และสามารถพบระบบวงแหวนได้ในดาวเคราะห์ขนาดใหญ่อย่างดาวพฤหัสบดี ดาวเสาร์ ดาวยูเรนัส และดาวเนปจูน มีเพียงดาวเสาร์เท่านั้นที่สามารถมองเห็นวงแหวนได้ชัดเจนด้วยกล้องส่องทางไกล

## นิยามของดาวเคราะห์
เมื่อวันที่ 24 สิงหาคม พ.ศ. 2549 ที่ประชุมสหพันธ์ดาราศาสตร์สากล ที่กรุงปราก สาธารณรัฐเช็ก ซึ่งประกอบด้วยนักดาราศาสตร์กว่า 2,500 คนจาก 75 ประเทศทั่วโลก ได้มีมติกำหนดนิยามใหม่ของดาวเคราะห์ ดังนี้ 
# เป็นดาวที่โคจรรอบดาวฤกษ์ (ซึ่งในที่นี้หมายถึงดวงอาทิตย์) แต่ไม่ใช่ดาวฤกษ์ และไม่ใช่ดาวบริวาร
# มีมวลมากพอที่จะมีแรงโน้มถ่วงดึงดูดตัวเองให้อยู่ในสภาวะสมดุลอุทกสถิต หรือรูปร่างใกล้เคียงกับทรงกลม
# มีวงโคจรที่ชัดเจนและสอดคล้องกับดาวเคราะห์ข้างเคียง
# มีขนาดเส้นผ่านศูนย์กลางอย่างน้อย 500 ไมล์ (804.63 กิโลเมตร)

นิยามใหม่นี้ส่งผลให้ ดาวพลูโต (♇) และดาวอีรีส ซึ่งเคยนับเป็นดาวเคราะห์ดวงที่ 9 และ 10 ถูกปลดออกจากการเป็นดาวเคราะห์ในระบบสุริยะ คงเหลือดาวเคราะห์เพียง 8 ดวง เนื่องจากดาวพลูโตไม่สามารถควบคุมแรงดึงดูด และวงโคจรของสิ่งต่างๆ ที่อยู่นอกระบบสุริยะ ทั้งยังมีวงโคจรที่ไม่สอดคล้องกับดาวเคราะห์ข้างเคียง และให้ถือว่าดาวพลูโตเป็น ดาวเคราะห์แคระ ซึ่งมีลักษณะคล้ายกับวัตถุขนาดเล็กในระบบสุริยะ

thumb|600px|center|รูปดาวเคราะห์และดาวเคราะห์แคระในระบบสุริยะ ขนาดดาวตามอัตราส่วนจริง (แนวขวาง) แต่ระยะทางไม่ถูกอัตราส่วน 
แต่หากเป็นตามโหราศาสตร์นั้นดวงจันทร์เป็นส่วนหนึ่งของดาวนพเคราะห์ แต่เป็นดาวบริวารของโลก จึงไม่สามารถที่จะนับเป็นดาวเคราะห์ได้

## รายชื่อดาวเคราะห์ในระบบสุริยะ
(เรียงตามระยะห่างเฉลี่ยจากดวงอาทิตย์)
* ดาวพุธ (16px|☿)
* ดาวศุกร์ (16px|♀)
* โลก (16px|🜨)
* ดาวอังคาร (16px|♂)
* ดาวพฤหัสบดี (16px|♃)
* ดาวเสาร์ (16px|♄)
* ดาวยูเรนัส (16px|⛢)
* ดาวเนปจูน (16px|♆)

## ดูเพิ่ม
* ดาวเคราะห์นอกระบบ
* ดาวเคราะห์แคระ

## อ้างอิง





หมวดหมู่:วิทยาศาสตร์ดาวเคราะห์

หมวดหมู่:ดาราศาสตร์เชิงสังเกตการณ์
ดาวเสาร์

**ดาวเสาร์** () เป็นดาวเคราะห์ดวงที่ 6 จากดวงอาทิตย์ ถัดจากดาวพฤหัสบดี เป็นดาวเคราะห์ที่มีขนาดใหญ่เป็นอันดับ 2 ของระบบสุริยะ รองจาก ดาวพฤหัสบดี ดาวเสาร์เป็นดาวเคราะห์ก๊าซยักษ์ที่มีรัศมีเฉลี่ยมากกว่าโลกประมาณเก้าเท่า แม้ว่าจะมีความหนาแน่นเป็นหนึ่งในแปดของโลก แต่มวลของมันมีมากกว่าโลกถึง 95 เท่า ดาวเสาร์ตั้งชื่อตามเทพโรมันแห่งการเกษตร สัญลักษณ์ทางดาราศาสตร์ของดาวเสาร์ (♄) แทนเคียวของเทพเจ้า

## ลักษณะเฉพาะทางกายภาพ
ดาวเสาร์มีรูปร่างป่องออกตามแนวเส้นศูนย์สูตร ที่เรียกว่าทรงกลมแป้น (oblate spheroid) เส้นผ่านศูนย์กลางตามแนวขั้วสั้นกว่าตามแนวเส้นศูนย์สูตรเกือบ 10% เป็นผลจากการหมุนรอบตัวเองอย่างรวดเร็ว ดาวเคราะห์ดวงอื่นๆ ก็มีลักษณะเป็นทรงกลมแป้นเช่นกัน แต่ไม่มากเท่าดาวเสาร์ ดาวเสาร์เป็นดาวเคราะห์เพียงดวงเดียวในระบบสุริยะ ที่มีความหนาแน่นเฉลี่ยน้อยกว่าน้ำ (0.70 กรัม/ลูกบาศก์เซนติเมตร) อย่างไรก็ตาม บรรยากาศชั้นบนของดาวเสาร์มีความหนาแน่นน้อยกว่านี้ ขณะที่ที่แกนมีความหนาแน่นมากกว่าน้ำ   วงแหวนของดาวเสาร์ประกอบไปด้วย เศษหินและน้ำแข็งขนาดเล็ก เรียงตัวอยู่ในระนาบเดียวกัน และวงแหวนของดาวเสาร์ก็ประกอบไปด้วย วงแหวนย่อยๆมากมาย ความจริงแล้ววงแหวนดาวเสาร์นั้นบางมาก โดยมีความหนาเฉลี่ยเพียง 500 กิโลเมตรเท่านั้น แต่เศษวัตถุในวงแหวนมีความสามารถในการสะท้อนแสงดี และกว้างกว่า 80,000 กิโลเมตร จึงสามารถสังเกตได้จากโลก  

## วงแหวน

วงแหวนของดาวเสาร์ ประกอบด้วยอนุภาคขนาดเล็กจำนวนมากนับไม่ถ้วน ที่มีขนาดตั้งแต่ไม่กี่ไมโครเมตรไปจนถึงหลายเมตร กระจุกตัวรวมกันอยู่และโคจรไปรอบๆ ดาวเสาร์ อนุภาคในวงแหวนส่วนใหญ่เป็นน้ำแข็ง มีบางส่วนที่เป็นฝุ่นและสสารอื่น

## อ้างอิง

## แหล่งข้อมูลอื่น

* Saturn profile  at NASA's Solar System Exploration site
* Saturn Fact Sheet, by NASA
* Gazeteer of Planetary Nomenclature - Saturn (USGS)
* Cassini-Huygens mission  to Saturn, by NASA
* Research News about Saturn
* General information about Saturn
* Studies on the Rings  of Saturn
* Astronomy Cast: Saturn


หมวดหมู่:ดาวเคราะห์ในระบบสุริยะ
หมวดหมู่:ดาวเคราะห์
นกกระดาษ

thumb|right|นกกระเรียนกระดาษ

**นกกระดาษ** เป็นการพับกระดาษแบบหนึ่งให้เป็นรูปร่างของนกกระเรียน ดั้งเดิมมีที่มาจากประเทศญี่ปุ่น ซึ่งเรียกศิลปะการพับกระดาษว่า โอะริงะมิ 

นกกระดาษถูกใช้เพื่อเป็นการให้กำลังใจแก่ซาซากิ ซาดาโกะ เด็กหญิงชาวเมืองฮิโรชิมาคนหนึ่ง ที่ป่วยเนื่องจากได้รับผลกระทบจากระเบิดนิวเคลียร์ 

ปลายปีพ.ศ. 2547 ได้นำมาใช้ในประเทศไทย เพื่อแสดงถึงความห่วงใยของประชาชนชาวไทยที่มีต่อชาวใต้ โดยทางหน่วยงานราชการได้รับนกกระดาษนั้นจากนักเรียน นักศึกษา  และประชาชนทั่วไป  นำไปโปรยบนท้องฟ้าเหนือสามจังหวัดภาคใต้ได้แก่  จังหวัดนราธิวาส จังหวัดยะลา  และจังหวัดปัตตานี

หมวดหมู่:การพับกระดาษ
หมวดหมู่:วัฒนธรรมญี่ปุ่น
วัตถุทางดาราศาสตร์

**วัตถุทางดาราศาสตร์** () หรือ **วัตถุท้องฟ้า** (celestial object) หรือ **เทห์ฟากฟ้า** หรือ **เทห์ฟ้า** () หมายถึงวัตถุทางดาราศาสตร์ เช่น ดาวฤกษ์ ดาวเคราะห์ ดาวหาง ดาวบริวาร ดาวเคราะห์แคระ ดาวเคราะห์น้อย สะเก็ดดาว ดาราจักร เนบิวลา หลุมดำ กระจุกดาว กระจุกดาราจักร ซูเปอร์โนวา ไฮเปอร์โนวา โนวา กระจุกดาราจักรยวดยิ่ง ดาวเคราะห์นอกระบบ ดาวนิวตรอน ซากซูเปอร์โนวา ดาวแคระน้ำตาล ดาวแคระดำเป็นต้น พจนานุกรมฉบับราชบัณฑิตยสถาน พ.ศ. 2542 ใช้คำว่า "เทห์ฟากฟ้า" หรือ "เทห์ฟ้า" แต่ในวงการดาราศาสตร์นิยมใช้คำว่า "วัตถุท้องฟ้า"

หมวดหมู่:วัตถุทางดาราศาสตร์
หมวดหมู่:ดาราศาสตร์
สหพันธ์ดาราศาสตร์สากล

**สหพันธ์ดาราศาสตร์สากล** (; ) หรือย่อว่า **ไอเอยู** () และ **อูว์อาอี** () เป็นองค์กรที่รวมกลุ่มสมาคมดาราศาสตร์ต่าง ๆ จากทั่วโลกเข้าด้วยกัน และเป็นสมาชิกของสภาวิทยาศาสตร์ระหว่างประเทศ (ไอเอสซี) มีอำนาจในการตั้งชื่อดาวฤกษ์ ดาวเคราะห์ ดาวเคราะห์น้อย รวมถึงวัตถุท้องฟ้าและปรากฏการณ์อื่น ๆ

สหพันธ์ดาราศาสตร์สากลประกอบด้วยคณะทำงานตั้งชื่อระบบดาวเคราะห์ () ซึ่งเป็นผู้ดำเนินการในการประชุมตั้งชื่อวัตถุต่าง ๆ และรับผิดชอบระบบโทรเลขดาราศาสตร์ แม้ว่าไม่ได้เป็นผู้ดำเนินการเองโดยตรง

สหพันธ์ดาราศาสตร์สากลก่อตั้งขึ้นในปี พ.ศ. 2462 (ค.ศ. 1919) จากการควบรวมเข้าด้วยกันระหว่างโครงการในระดับนานาชาติหลายโครงการ ได้แก่ *[[แผนที่ท้องฟ้า]]* (), *[[สหพันธ์สุริยะ]]* () และ *[[สำนักงานเวลาสากล]]* () ประธานสหพันธ์ฯ คนแรกคือแบ็งฌาแม็ง บาโย

## อ้างอิง

## แหล่งข้อมูลอื่น
* สหพันธ์ดาราศาสตร์สากล

หมวดหมู่:องค์การระหว่างประเทศ
หมวดหมู่:ดาราศาสตร์
หมวดหมู่:องค์การอวกาศ
กิโลเมตร

**กิโลเมตร** อักษรย่อ **กม.** () เป็นหน่วยวัดความยาว มีขนาดเท่ากับ 1 × 103 เมตร

## เทียบกับหน่วยวัดอื่น
1 กิโลเมตร มีค่า
* ประมาณ 0.621371 ไมล์
* ประมาณ 1,093.61 หลา
* ประมาณ 3,280.84 ฟุต
* ประมาณ 0.539957 ไมล์ทะเล

## ดูเพิ่ม
* ปีแสง 
* พาร์เซก

หมวดหมู่:อันดับของขนาด (ความยาว)
หมวดหมู่:หน่วยความยาวระบบเมตริก
ดาวตก

**ดาวตก** หรือ **ผีพุ่งไต้** คือสะเก็ดดาวจากอวกาศที่พุ่งเข้าสู่ชั้นบรรยากาศของโลกหรือวัตถุอื่น ๆ เช่น ดาวเคราะห์หรือดาวบริวาร สาเหตุที่สะเก็ดดาวสว่างเรืองขึ้นนั้นมีสาเหตุหลักจากการแตกตัวเป็นไอออน ของโมเลกุลในบรรยากาศบริเวณรอบสะเก็ดดาว ดาวตกที่สว่างมาก ๆ คือ สว่างกว่าดาวศุกร์ อาจเรียกว่าลูกไฟ หากสะเก็ดดาวมีขนาดใหญ่จนเผาไหม้ในบรรยากาศไม่หมด วัตถุที่ตกถึงพื้นดินเรียกว่าอุกกาบาตและทำให้เกิดหลุมอุกกาบาต

## อ้างอิง

หมวดหมู่:สะเก็ดดาว